Κριτήριο αξιολόγησης για τις ενότητες :Τα εθνικά δάνεια -Η πτώχευση του 1893 και ο ΔΟΕ-Το αγροτικό ζήτημα

1.Να αντιστοιχίσετε τα γεγονότα της στήλης Α με τις χρονολογίες της στήλης Β.

Α .ολοκλήρωση αγροτικής μεταρρύθμισης		1. 1893
Β. προσάρτηση Άρτας και Θεσσαλίας			2. 1917
Γ.ελληνοτουρκικός Πόλεμος				3. 1832
Δ. πτώχευση						4. 1881
Ε. δάνεια Βαυαρών  					5. 1897

2.Να απαντήσετε με ένα Σωστό ή Λάθος στις ακόλουθες ερωτήσεις:

1.Οι Οθωνικές κυβερνήσεις αποδέχθηκαν την αποπληρωμή των επαναστατικών δανείων, γεγονός που επέτρεπε τις διαπραγματεύσεις με τις χρηματαγορές ως το 1861.
2. Ο εξωτερικός δανεισμός διογκώθηκε από τη δεκαετία του 1880.
3.Η διεθνής επιτροπή πέρα από το ρόλο της για την εξασφάλιση αποπληρωμής των δανείων, λειτούργησε και ως τεχνικό συμβουλευτικό σώμα.
4.Η κατάσταση της οικονομίας γύρω στο 1910 επέτρεψε τις μεταρρυθμίσεις των πρώτων κυβερνήσεων του Ελ. Βενιζέλου, την πολεμική προετοιμασία και τη συμμετοχή στους Βαλκανικού Πολέμους.
5. Στον ελλαδικό χώρο το πρόβλημα της έγγειας ιδιοκτησίας γνώρισε τις εντάσεις που παρατηρήθηκαν και σε άλλα ευρωπαϊκά ή βαλκανικά κράτη.
6. Οι πλούσιοι Έλληνες του εξωτερικού διατήρησαν τον αναχρονιστικό θεσμό των κολίγων και άσκησαν πιέσεις για να κερδοσκοπήσουν από την παραγωγή του σιταριού.
7. Μετά την ψήφιση των νόμων του 1907 προκλήθηκαν συγκρούσεις με πιο σημαντική αυτή στο χωριό Κιλελέρ το 1910.

3. Να δώσετε τον ορισμό των ακόλουθων εννοιών: πτώχευση, ΔΟΕ, αγροτική μεταρρύθμιση.

4. Πού χρησιμοποιήθηκαν τα ποσά των δανείων της δεκαετίας του 1880;

5.Ποιά ήταν τα αποτελέσματα μετά την ολοκλήρωση της αγροτικής μεταρρύθμισης και πώς αντιμετωπίστηκαν τα νέα προβλήματα που δημιουργήθηκαν;

Με βάση τις ιστορικές σας γνώσεις και τις πληροφορίες του ιστορικού παραθέματος να απαντήσετε στα ακόλουθα ερωτήματα:
α) Ποιες ήταν οι συνέπειες από την «πτώχευση» του 1893; (μονάδες 15)
β) Ποια ήταν τα αποτελέσματα  από την επιβολή του Διεθνούς Οικονομικού Ελέγχου στην Ελλάδα; (μονάδες 10)							            Μονάδες 25

Οι συνέπειες της πτώχευσης μπορούν να διακριθούν σε δύο ομάδες, τις εσωτερικές και τις εξωτερικές. Στις εσωτερικές μπορούμε να περιλάβουμε τις ζημιές που έπαθαν οι Έλληνες κάτοχοι ομολογιών Ελληνικών εξωτερικών δανείων καθως και το ελληνικό τραπεζικό σύστημα, τη διακοπή των ξένων πιστώσεων στο ελληνικό εμπόριο και τις ζημιές από την ολοένα και μεγαλύτερη υποτίμηση της εξωτερικής αξίας του νομίσματος.
  Στις εξωτερικές μπορεί να συμπεριληφθούν ο διεθνής εξευτελισμός, ο πόλεμος του 1897 και ο Διεθνής Οικονομικός Έλεγχος. Ο Διεθνής Οικονομικός Έλεγχος που επιβλήθηκε τελικά το 1898 είναι πολύ βαρύτερος σε σχέση με τις προτάσεις των ξένων ομολογιούχων το 1896, καθώς παραμένει το ίδιο ποσό τοκοχρεολυσίου αλλά οι εγγυήσεις είναι βαρύτερες για την Ελλάδα και τίθενται υπό έλεγχο η δημοσιονομική και η νομισματική πολιτική της χώρας.

